Hugo dux Burgundie et Albonii comes omnibus in posterum. Sciant universi presentes pariter et futuri me dedisse in perpetuum ecclesie Sancte Marie de Tardo octo minas frumenti in corvetis meis de Roura annuatim reddendas quod feci pro remedio anime mee et anime domini Girardi de Reone et predecessorum meorum. Et volo quod quicunque terram corvetarum mearum de Roura coluerit sive ego sive alius quatenus ecclesia Sancte Marie de Tardo singulis annis recipiat de blado predicte terre octo predictas minas frumenti. Et ne hoc in posterum irritum possit haberi actoritate sigilli mei hanc donationem munivi et ab Odone filio meo laudari feci. Huius rei testes sunt : Willermus abbas Sciterciensis, Poncius celerarius eiusdem loci, Ansericus dominus Montis Regalis, magister Hugo capellanus ducis, Ebrardus prepositus Divionensis anno Incarnati Verbi Mo Co LXXXo VIIo.